ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
രാജ്യത്ത് 18 കോടിയിലധികം ഡോസ് വാക്സിൻ നൽകി. 18-44 വയസ്സ് പ്രായമുള്ള 42 ലക്ഷം ഗുണഭോക്താക്കൾ ഇതുവരെ വാക്സിൻ സ്വീകരിച്ചു
കഴിഞ്ഞ അഞ്ചു ദിവസങ്ങൾക്കിടയിൽ നാലാം തവണയും 24 മണിക്കൂറിലെ രോഗമുക്തരുടെ എണ്ണം രോഗം സ്ഥിരീകരിച്ചവരുടെ എണ്ണത്തേക്കാൾ കൂടുതൽ
കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ എണ്ണത്തിൽ 31,091 കുറവ് രേഖപ്പെടുത്തി
കോവിഡ് 19 നെ ചെറുക്കുന്നതിന് വിദേശ സഹായമായി ലഭിച്ച സാമഗ്രികൾ അതിവേഗം സംസ്ഥാനങ്ങൾക്കും / കേന്ദ്രഭരണപ്രദേശങ്ങൾക്കും അയയ്ക്കുകയും ചെയ്യുന്നു
രാജ്യവ്യാപക കോവിഡ് വാക്സിനേഷൻ യജ്ഞത്തിലെ മൂന്നാംഘട്ടത്തിന്റെ ഭാഗമായി ആകെ 18 കോടിയിലധികം വാക്സിൻ ഡോസുകൾ നൽകി.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 26,02,435 സെഷനുകളിലായി ആകെ 18,04,57,579 വാക്സിൻ ഡോസ് വിതരണം ചെയ്തു.
ഇതിൽ 96,27,650 ആരോഗ്യപ്രവർത്തകർ , 66,22,040 ആരോഗ്യപ്രവർത്തകർ , 1,43,65,871 മുന്നണിപ്പോരാളികൾ , 81,49,613 മുന്നണി പ്രവർത്തകർ , 18-45 വയസ്സ് പ്രായമുള്ള 42,58,756, 45-60 പ്രായമുള്ളവർ 5,68,05,772 പേർ ,87,56,313 ,60 വയസ്സിനു മുകളിൽ പ്രായമുള്ള 5,43,17,646 ,1,75,53,918 ഗുണഭോക്താക്കൾ എന്നിവർ ഉൾപ്പെടുന്നു.
രാജ്യത്തെ ഇതുവരെ നൽകിയ ആകെ വാക്സിൻ ഡോസുകളിൽ 66.73% വും 10 സംസ്ഥാനങ്ങളിൽ.
കഴിഞ്ഞ 24 മണിക്കൂറിൽ 18-44 വയസ്സിനും മധ്യേ പ്രായമുള്ള 3,28,216 പേർക്ക് വാക്സിൻ നൽകി. വാക്സിനേഷൻ യജ്ഞത്തിന്റെ മൂന്നാംഘട്ടത്തിൽ 32 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ ആയി ഇതുവരെ ഈ വിഭാഗത്തിലെ 42,58,756 പേർ വാക്സിൻ സ്വീകരിച്ചു.
കഴിഞ്ഞ 24 മണിക്കൂറിൽ 11 ലക്ഷത്തിലധികം ഡോസ് വാക്സിൻ നൽകി.
വാക്സിനേഷൻ യജ്ഞത്തിന്റെ119-മത്ദിവസം  11,03,625ഡോസ് വാക്സിൻ വിതരണം ചെയ്തു. ഇതിൽ 6,29,445 ഗുണഭോക്താക്കൾ ആദ്യ ഡോസ് വാക്സിൻ സ്വീകരിച്ചു.4,74,180 പേർ രണ്ടാം ഡോസ് വാക്സിനും സ്വീകരിച്ചു.
രാജ്യത്ത് ഇതുരെ 2,04,32,898 പേർ രോഗ മുക്തരായി. 83.83%ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 3,53,299 പേർ രോഗ മുക്തരായി.
കഴിഞ്ഞ അഞ്ചു ദിവസങ്ങൾക്കിടയിൽ നാലാം തവണയും 24 മണിക്കൂറിലെ രോഗമുക്തരുടെ എണ്ണം രോഗം സ്ഥിരീകരിച്ചവരുടെ എണ്ണത്തേക്കാൾ കൂടുതലാണ്. പുതുതായി രോഗ മുക്തരായവരിൽ 70.49% വും 10 സംസ്ഥാനങ്ങളിൽ
കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 31,091പേരുടെ കുറവ് രേഖപ്പെടുത്തി.ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 36,73,802ആയി. ഇത് രാജ്യത്ത് ആകെ രോഗികളുടെ എണ്ണത്തിന്റെ 15.07%ആണ്.
ഇന്ത്യയിൽ ചികിത്സയിലുള്ള 77.26% വും 11 സംസ്ഥാനങ്ങളിൽനിന്നും.
കോവിഡ് 19 നെ ചെറുക്കുന്നതിന് വിദേശ സഹായമായി ലഭിച്ച സാമഗ്രികൾ അതിവേഗം സംസ്ഥാനങ്ങൾക്കും / കേന്ദ്രഭരണപ്രദേശങ്ങൾക്കും അയയ്ക്കുകയും ചെയ്യുന്ന നടപടികൾ പുരോഗമിക്കുന്നു.
ഇന്ത്യയ്ക്ക് ആഗോള സഹായമായി ലഭിച്ച 10,796 ഓക്സിജൻ കോൺസെൻട്രേറ്ററുകൾ,12,269 ഓക്സിജൻ സിലിണ്ടറുകൾ,19 ഓക്സിജൻ ഉൽപ്പാദന പ്ലാന്റുകൾ, 6,497 വെന്റിലേറ്ററുകൾ/ബൈ പാപ്പ്,4.2 ലക്ഷം റെംഡെസിവിർ ബോട്ടിലുകൾ തുടങ്ങിയവ, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും, കോവിഡ് പ്രതിരോധത്തിനുള്ള പിന്തുണയായി കേന്ദ്ര ഗവൺമെന്റ് അതിവേഗം വിതരണം ചെയ്യുന്നു. ഇതിനായി റോഡ്, വ്യോമമാർഗം ഗവൺമെന്റ് പ്രയോജനപ്പെടുത്തുന്നു.
രാജ്യത്ത് കഴിഞ്ഞ 24 മണിക്കൂറിൽ 3,26,098 പുതിയ കേസുകൾ റിപ്പോർട്ട് ചെയ്തു.പുതിയ രോഗികളുടെ 74.85%വും 10 സംസ്ഥാനങ്ങളിൽനിന്നും.
കർണാടകയിൽ ആണ്ഏറ്റവും കൂടുതൽ - 41,779. മഹാരാഷ്ട്രയിൽ 39,923 പേർക്കും കേരളത്തിൽ 34,694 പേർക്കും പുതുതായി രോഗം റിപ്പോർട്ട് ചെയ്തു. 1.09% ആണ് മരണ നിരക്ക്.
കഴിഞ്ഞ 24 മണിക്കൂറിൽ 3,890 മരണം റിപ്പോർട്ട് ചെയ്തു. ഇവയിൽ 72.19ശതമാനവും 10 സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ മരണം- 695. കർണാടകയിൽ 373 പേരുടെയും മരണം കഴിഞ്ഞ 24 മണിക്കൂറിൽ റിപ്പോർട്ട് ചെയ്തു.
പ്രത്യേക സേവനങ്ങളും ഫീച്ചറുകളും
സിആർപിഎഫ് പെൻഷൻ അദാലത്ത് ഏപ്രിൽ നാലിന്
കേന്ദ്ര റിസർവ് പോലീസ് ഫോഴ്സിന്റെ 2022 ലെ പെൻഷൻ അദാലത്ത് ഏപ്രിൽ 4 ന് രാവിലെ 11:30 ന് സിആർപിഫ് പള്ളിപ്പുറം ,തിരുവനന്തപുരം ആസ്ഥാനത്തു സംഘടിപ്പിക്കും. സംസ്ഥാനത്തു നിന്നുള്ള വിരമിച്ച സിആർപിഎഫ് ഉദ്യോഗസ്ഥരുടെയും ആശ്രിത കുടുംബങ്ങളുടെയും പെൻഷൻ കേസുകൾ തീർപ്പാക്കുന്നതിന് പെൻഷൻ അദാലത്ത് ലക്ഷ്യമിടുന്നു. താൽപര്യമുള്ളവർക്ക് അപേക്ഷയോടൊപ്പം പെൻഷൻ ബുക്കും മറ്റ് അനുബന്ധ രേഖകളുമായി അദാലത്തിൽ പങ്കെടുക്കാം.
--NS--
(Visitor Counter : 11
ആഭ്യന്തരകാര്യ മന്ത്രാലയം
ലോക്ഡൗണ് ഇളവുകളില് സംസ്ഥാനങ്ങളുമായി ചര്ച്ചയ്ക്ക് കേന്ദ്ര ആഭ്യന്തര വകുപ്പ് നിര്ദേശം
(ന്യൂഡല്ഹി, ഏപ്രില് 19, 2020:
ഏപ്രില് 20 മുതല് ലോക്ഡൗണില് വരുത്തുന്ന ഇളവുകളെയും കൊവിഡ് നിയന്ത്രണ പ്രവര്ത്തനങ്ങളെയും കുറിച്ചു സംസ്ഥാനങ്ങളുമായി ചര്ച്ചയ്ക്ക് കേന്ദ്ര ആഭ്യന്തര മന്ത്രിയുടെ നിര്ദേശം.
രാജ്യത്ത് കൊവിഡ് വ്യാപനത്തിന്റെ നിലവിലെ സ്ഥിതി കേന്ദ്ര ആഭ്യന്തര മന്ത്രി ശ്രീ. അമിത് ഷാ മന്ത്രാലയത്തിലെ മുതിര്ന്ന ഉദ്യോഗസ്ഥരുമായി അവലോകനം ചെയ്തു. ഏപ്രില് 20 മുതല് ലോക്ഡൗണില് വരുത്തുന്ന ഇളവുകളെയും കൊവിഡ് നിയന്ത്രണ പ്രവര്ത്തനങ്ങളെയും കുറിച്ചു സംസ്ഥാനങ്ങളുമായി ചര്ച്ച ചെയ്യണമെന്ന് ആഭ്യന്തര മന്ത്രി നിര്ദേശിച്ചു.
പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തിനു കീഴില് ഇന്ത്യ ഇപ്പോഴും കൊറോണയ്ക്കെതിരേ പൊരുതിക്കൊണ്ടിരിക്കുകയാണ് എന്ന് അദ്ദേഹം പറഞ്ഞു. അതുകൊണ്ട് ലോക്ഡൗണ് നിയന്ത്രണങ്ങളും ദേശീയതലത്തിലെ പകര്ച്ചവ്യാധി നിയന്ത്രണ മാര്ഗ്ഗനിര്ദേശങ്ങളും വിട്ടുവീഴ്ച കൂടാതെ പാലിക്കുകതന്നെ ചെയ്യണം.
തീവ്രബാധിത പ്രദേശങ്ങള്, ക്ലസ്റ്ററുകള്, ഹോട്ട് സ്പോട്ടുകൾ എന്നിവിടങ്ങളല്ലാത്ത മേഖലകളില് ചില പ്രവര്ത്തനങ്ങള് അനുവദിച്ചിട്ടുണ്ട്. തികച്ചും അനിവാര്യമായ ഇളവുകള് മാത്രമേ അനുവദിക്കുന്നുള്ളുവെന്ന് ഉറപ്പുവരുത്താനുള്ള ജാഗ്രത ആവശ്യമാണ്- സ്ഥിതിഗതികള് വിലയിരുത്തി അദ്ദേഹം പറഞ്ഞു.
ഗ്രാമീണ സമ്പദ്ഘടനയ്ക്ക് ഉണര്വ്വു നല്കുന്നതിന് ഗ്രാമീണ മേഖലകളില് ചില സാമ്പത്തിക പ്രവര്ത്തനങ്ങള് അനുവദിക്കുകയാണ്. അതുമായി ബന്ധപ്പെട്ട് ജില്ലാ മജിസ്ട്രേറ്റുമാര് അല്ലെങ്കില് കളക്ടര്മാര് വ്യവസായങ്ങളുമായി ആലോചിച്ച് തൊഴിലാളികളെ അതാതു സംസ്ഥാനത്തിനകത്തു നിന്നു തന്നെ എത്തിക്കാന് സംവിധാനം ചെയ്യണം. ഒരു വശത്ത് ഇത് സാമ്പത്തിക പ്രവര്ത്തനങ്ങളെ പ്രോല്സാഹിപ്പിക്കുകയും മറുവശത്ത് തൊഴിലാളികള്ക്ക് തൊഴിൽ ലഭ്യമാക്കുകയും ചെയ്യും എന്നാണ് മോദി ഗവണ്മെന്റ് വിശ്വസിക്കുന്നത്.
സമാനമായി സംസ്ഥാനങ്ങള് വലിയ വ്യവസായ യൂണിറ്റുകളും വ്യവസായ എസ്റ്റേറ്റുകളും പ്രത്യേകിച്ചും തൊഴിലാളികള്ക്ക് താമസിക്കാന് കൂടി സൗകര്യമുള്ള വ്യവസായ സമുച്ചയങ്ങള് പ്രവര്ത്തനക്ഷമമാക്കുന്നതിലും ശ്രദ്ധ നല്കണം. അത്തരം പ്രവര്ത്തനങ്ങള്ക്കു തൊഴിലാളികള്ക്ക് മെച്ചമുള്ള തൊഴില് ഉറപ്പാക്കിക്കൊണ്ട് നാടിന്റെ സാമ്പത്തിക അതിജീവനത്തിനു സഹായിക്കും. പ്രയാസമേറിയ ഈ കാലയളവില് സമൂഹത്തിലെ എല്ലാ വിഭാഗങ്ങളുടെയും അവകാശങ്ങള് സംരക്ഷിക്കാന് മോദി ഗവണ്മെന്റ് പ്രതിജ്ഞാബദ്ധമാണ്. കൃഷി മുഖേനയും തൊഴിലുറപ്പ് പദ്ധതി മുഖേനയും തൊഴിലാളികള്ക്ക് തൊഴില് ലഭ്യമാക്കാനുള്ള സാധ്യതയും ജില്ലാ മജിസ്ട്രേറ്റുമാരും കളക്ടര്മാരും അന്വേഷിക്കണം, ആഭ്യന്തര മന്ത്രി പറഞ്ഞു.
സാഹചര്യം വെല്ലുവിളി നിറഞ്ഞതാണെന്നും അതിനെ അഭിമുഖീകരിക്കാതെ വേറെ വഴിയില്ലെന്നും എല്ലാവര്ക്കും മനസ്സിലാകുന്ന കാര്യമാണെങ്കിലും ദുരിതാശ്വാസ ക്യാമ്പുകളില് തുടരുന്ന തൊഴിലാളികള്ക്ക് നല്ല ഭക്ഷണം നല്കുന്നതടക്കമുള്ള ക്ഷേമത്തില് പ്രത്യേക ശ്രദ്ധ നല്കണം.
സമൂഹാധിഷ്ഠിത പരിശോധനകള് വൈദ്യ സംഘങ്ങള് മുഖേന നടത്തുന്നുണ്ടെന്ന് ആഭ്യന്തര മന്ത്രി പറഞ്ഞു. അത്തരം സംഘങ്ങള്ക്ക് ഓരോന്നിനും പ്രത്യേക സുരക്ഷ നല്കാന് സംസ്ഥാനങ്ങള് ശ്രദ്ധിക്കണം. കൊവിഡിനെതിരേ പൊരുതുന്നതു സംബന്ധിച്ച ദേശീയ മാര്ഗ്ഗനിര്ദേശങ്ങള് നടപ്പാക്കുന്നതിനു മേല്നോട്ടം വഹിക്കാന് ഗ്രാമങ്ങളില് പട്രോളിംഗ് സംഘങ്ങളുടെ എണ്ണം വര്ധിപ്പിക്കണം. ജില്ലാ മജിസ്ട്രേറ്റുമാരും കളക്ടര്മാരും പൊലീസിനെയും പഞ്ചായത്ത് ഉദ്യോഗസ്ഥരെയും റവന്യൂ ഉദ്യോഗസ്ഥരെയും മറ്റും ഈ മേല്നോട്ട പ്രവര്ത്തനങ്ങളില് ഏകോപിപ്പിക്കണമെന്നും ആഭ്യന്തര മന്ത്രി നിര്ദേശിച്ചു.
വനിതാ, ശിശു വികസന മന്ത്രാലയം
സപ്ലിമെന്ററി ന്യൂട്രീഷൻ പ്രോഗ്രാമിന് ആധാർ കാർഡ് ലിങ്ക് ചെയ്യുന്നു
അംഗൻവാടികളിൽ നൽകുന്ന സപ്ലിമെന്ററി ന്യൂട്രീഷൻ പ്രോഗ്രാമിൽ ഇന്ത്യയുടെ കൺസോളിഡേറ്റഡ് ഫണ്ടിൽ നിന്നുള്ള ചെലവ് ഉൾപ്പെടുന്നു. അതിനാൽ, 2016 ലെ ആധാറിന്റെ  ആക്ടിലെ സെക്ഷൻ-7-ന്റെ വ്യവസ്ഥകൾ അനുസരിച്ച്, മന്ത്രാലയം, സപ്ലിമെന്ററി ന്യൂട്രീഷൻ പ്രോഗ്രാം വിജ്ഞാപനം ചെയ്തിരിക്കുന്നു.  തീയതി 06.02.2017). പോഷൻ ട്രാക്കർ ആപ്പ് വഴി മന്ത്രാലയം അംഗൻവാടി സേവന പദ്ധതി ഡിജിറ്റൈസ് ചെയ്യുന്നു.
ആധാർ നമ്പർ ഇല്ലാത്തതിനാൽ ഒരു കുട്ടിക്കും സപ്ലിമെന്ററി പോഷകാഹാരം ലഭിക്കാതെ വരുന്നില്ല. പദ്ധതിയുടെ കീഴിലുള്ള ആനുകൂല്യങ്ങൾ അമ്മയുടെ ആധാർ കാർഡ് ഉപയോഗിച്ച് ലഭിക്കും.
.
കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി സുബിൻ ഇറാനി ഇന്ന് രാജ്യ സഭയിൽ രേഖാമൂലം മറുപടി നൽകിയതാണ് ഇക്കാര്യം.
ആഭ്യന്തരകാര്യ മന്ത്രാലയം
അനന്ത് കുമാറിന്റെ നിര്യാണം :ദേശീയ പതാക പകുതിതാഴ്ത്തി
സംസ്കാരംഔദ്യോഗിക ബഹുമതികളോടെ
ബംഗളൂരുവില്ഇന്ന് പുലര്ച്ചെ അന്തരിച്ച കേന്ദ്ര മന്ത്രി അനന്ത് കുമാറിനോടുള്ളആദരസൂചകമായിരാജ്യതലസ്ഥാനത്തും, സംസ്ഥാന തലസ്ഥാനങ്ങളിലുംദേശീയ പതാക പകുതിതാഴ്ത്തി.
അനന്ത് കുമാറിന്റെശവസംസ്കാരംഔദ്യോഗിക ബഹുമതികളോടെ ബംഗലൂരുവിലെചാമരാജ് പേട്ട് ശ്മശാനത്തില് നടക്കും.
(ND/MRD
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 53 കോടി പിന്നിട്ടു
(ന്യൂഡൽഹി , ആഗസ്റ്റ് 14 ,2021
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 53 കോടി പിന്നിട്ടു. ഇന്ന് രാവിലെ 7 വരെയുള്ള താൽക്കാലിക റിപ്പോർട്ട് അനുസരിച്ച് 60 ,88 ,437 സെഷനുകളിലൂടെ ആകെ 53,61,89 ,903 വാക്സിൻ ഡോസ് നൽകി. കഴിഞ്ഞ 24 മണിക്കൂറിനുള്ളിൽ 63,80 ,937 ഡോസ് വാക്സിൻ നൽകി.
ദേശീയ രോഗമുക്തി നിരക്ക് 97.45% ആയി.
രാജ്യത്താകെ ഇതുവരെ 3,13 ,38 ,088 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 35 ,743 പേർ സുഖം പ്രാപിച്ചു.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 38 ,667 പേർക്കാണ്.
തുടർച്ചയായ 48 -ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവിൽ രാജ്യത്തു ചികിത്സയിലുള്ളത് 3,87,673 പേരാണ്. രാജ്യത്തെ ആകെ രോഗബാധിതരുടെ 1.21% മാത്രമാണ്. .
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 22 ,29 ,798 പരിശോധനകൾ നടത്തി. ആകെ 49 .17 കോടിയിലേറെ  പരിശോധനകളാണ് ഇന്ത്യയിൽ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.05 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 1.73 ശതമാനവുമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 19 ദിവസമായി മൂന്നുശതമാനത്തിൽ താഴെയും തുടർച്ചയായ 68 -ാം ദിവസവും 5 ശതമാനത്തിൽ താഴെയും തുടരുന്നു.
IE
ഘന വ്യവസായ മന്ത്രാലയം
കോവിഡ് 19 കൈകാര്യം ചെയ്യുന്നതിൽ പ്രധാനമന്ത്രിയുടെ നേതൃത്വത്തെ ഓട്ടോമൊബൈൽ രംഗത്തെ പ്രമുഖർ പ്രശംസിച്ചു
ന്യൂഡൽഹി, ഏപ്രിൽ 30, 2020
ഇന്ത്യൻ ഓട്ടോമൊബൈൽ വ്യവസായരംഗത്ത് കോവിഡ് 19 ന്റെ ആഘാതം മനസിലാക്കുന്നതിനും വ്യവസായികളിൽ നിന്നുള്ള നിർദ്ദേശങ്ങൾ ശ്രവിക്കുന്നതിനും ആഘാതം കുറക്കുന്നതിന് സാധ്യമായ ഇടപെടലുകൾക്കുമായി കേന്ദ്ര ഘന, വ്യവസായ, പൊതു സംരംഭ മന്ത്രി ശ്രീ പ്രകാശ് ജാവദേക്കർ ഓട്ടോമൊബൈൽ രംഗത്തെ തിരഞ്ഞെടുത്ത സിഇഒമാരുമായി യോഗം ചേർന്നു.
വീഡിയോ കോൺഫറൻസിംഗിലൂടെ നടത്തിയ യോഗത്തിൽ മേഖലയെ പുനരുജ്ജീവിപ്പിക്കുക, ഉപജീവനമാർഗം ഉറപ്പുവരുത്തുക, വിഭവ സമാഹരണം എന്നിവയുമായി ബന്ധപ്പെട്ട നിർദേശങ്ങൾ ലഭിച്ചു. ചർച്ചകൾക്കിടെ വിവിധ ആവശ്യങ്ങളോടൊപ്പം വ്യക്തമായ നിർദ്ദേശങ്ങളും ഉയർന്നു വന്നതായി കേന്ദ്രമന്ത്രി അറിയിച്ചു.
ജോലിയിൽ തിരികെ കയറുന്നതിനു മുമ്പ് തൊഴിലാളികൾക്കായി പരിശോധന, ഓൺലൈൻ രജിസ്ട്രേഷൻ, വിൽപ്പന കേന്ദ്രങ്ങളിലെ ശുചിത്വം, രണ്ടു തൊഴിലാളികൾ തമ്മിലുള്ള ശാരീരിക അകലം എന്നിവ സംബന്ധിച്ച ചില മികച്ച നിർദേശങ്ങൾ യോഗത്തിൽ ലഭിച്ചതായി ശ്രീ ജാവദേക്കർ പറഞ്ഞു. മുഴുവൻ ഓട്ടോമൊബൈൽ വ്യവസായ ശൃംഖലയും വീണ്ടും തുറക്കുന്നതുമായി ബന്ധപ്പെട്ട ചില നിർദ്ദേശങ്ങളും ഉയർന്നു.
ഡീലർഷിപ്പു മേഖലകൾക്കുള്ള പിന്തുണ, തൊഴിൽ വർധനക്കുള്ള ഇടപെടലുകൾ, മേഖലയിലെ വിൽപ്പന ആവശ്യകത വർധിപ്പിക്കുന്നതിനുള്ള സാമ്പത്തിക പിന്തുണയും പ്രതിനിധികൾ ആവശ്യപ്പെടുന്നു.
ഈ നിർദ്ദേശങ്ങളും ആവശ്യങ്ങളും അതത് മന്ത്രാലയങ്ങളുമായി ചർച്ച ചെയ്യുമെന്ന് കേന്ദ്രമന്ത്രി ഉറപ്പ് നൽകി.
കോവിഡ് കൈകാര്യം ചെയ്യുന്നതിൽ പ്രധാനമന്ത്രിയുടെ നേതൃത്വത്തെ വ്യവസായ പ്രമുഖർ അഭിനന്ദിച്ചു.
‘കോവിഡ് കൈകാര്യം ചെയ്യുന്നതിൽ ഇന്ത്യ വളരെ നന്നായി പ്രവർത്തിച്ചു, വിലയേറിയ ജീവനുകൾ രക്ഷിച്ചു, ഇനി നാം ഉപജീവനമാർഗം സംരക്ഷിക്കുന്നതിൽ ശ്രദ്ധ കേന്ദ്രീകരിക്കേണ്ടതുണ്ട്’ - കേന്ദ്രമന്ത്രി പറഞ്ഞു.
ഘനവ്യവസായ, പൊതു സംരംഭക സഹമന്ത്രി ശ്രീ അർജുൻ മേഘ് വാൾ, ഘനവ്യവസായ സെക്രട്ടറി അരുൺ ഗോയൽ എന്നിവരും ചർച്ചകളിൽ പങ്കെടുത്തു.
(
പ്രധാനമന്ത്രിയുടെ ഓഫീസ്
1.5 ലക്ഷം യൂണിറ്റ് ഓക്സി കെയർ സംവിധാനങ്ങൾ പിഎം കെയേഴ്സിലൂടെ സംഭരിക്കും
പിഎം കെയേഴ്സ് നിധി യിൽ നിന്ന് 322.5 കോടി ഇതിനായായി ചിലവിടും
രോഗികൾക്ക് അവരുടെ രക്തത്തിലെ ഓക്സിജന്റെ അളവിനെ അടിസ്ഥാനമാക്കി ഓക്സിജൻ നൽകുന്നത്തിന് ഡിആർഡിഒ വികസിപ്പിച്ച സമഗ്ര സംവിധാനം.
ഡിആർഡിഒ സാങ്കേതികവിദ്യ ഒന്നിലധികം വ്യവസായങ്ങൾക്ക് കൈമാറി , അവർ രാജ്യത്തുടനീളം ഉപയോഗത്തിനായി ഓക്സികെയർ സംവിധാനങ്ങൾ നിർമ്മിക്കും.
ഓക്സിജൻ പ്രവാഹത്തിന്റെ പതിവ് അളവെടുപ്പും സ്വമേധയാലുള്ള ക്രമീകരണവും ഒഴിവാക്കിക്കൊണ്ട് ഓക്സി കെയർ സംവിധാനം ആരോഗ്യസംരക്ഷണ ദാതാക്കളുടെ ജോലിഭാരം കുറയ്ക്കുന്നു.
പ്രതിരോധ ഗവേഷണ വികസന സംഘടന  വികസിപ്പിച്ചെടുത്ത 1,50,000 യൂണിറ്റ് ‘ഓക്സികെയർ’ സംവിധാനം 322.5 കോടി രൂപ ചെലവിൽ വാങ്ങുന്നതിന് പി എം കെയേഴ്സ് ഫണ്ട് അനുമതി നൽകി. രോഗികളുടെ SpO2 നില അനുസരിച്ച്, ഓക്സിജൻ നൽകുന്നത് നിയന്ത്രിക്കുന്ന, ഓക്സിജൻ വിതരണ സംവിധാനമാണ് 'ഓക്സി കെയർ'. ഈ അനുമതി പ്രകാരം 1,00,000 മാനുവൽ, 50,000 ഓട്ടോമാറ്റിക് ഓക്സികെയർ സംവിധാനങ്ങളും, നോൺ റീബ്രീത്തർ മാസ്കുകളും വാങ്ങുന്നുണ്ട്.
ഓക്സികെയർ സംവിധാനം, രോഗിയുടെ രക്തത്തിലെ ഓക്സിജന്റെ അളവിനെ അടിസ്ഥാനമാക്കി ആവശ്യമായ അളവിൽ ഓക്സിജൻ നൽകുകയും വ്യക്തി ഹൈപ്പോക്സിയ അവസ്ഥയിലാകുന്നത് തടയുകയും ചെയ്യുന്നു. ഉയരം കൂടിയ പ്രദേശത്ത് നിയോഗിക്കപ്പെട്ട സേനാംഗങ്ങൾക്കായി ഡിആർഡിഒയുടെ ബെംഗളൂരുവിലെ ഡിഫൻസ് ബയോ എഞ്ചിനീയറിംഗ് & ഇലക്ട്രോ മെഡിക്കൽ ലബോറട്ടറിയാണ് ഈ സംവിധാനം വികസിപ്പിച്ചെടുത്തത്. കോവിഡ്-19 രോഗികളുടെ ചികിത്സയ്ക്ക് ഇത് ഫലപ്രദമായി ഉപയോഗിക്കാനാകും. ഓക്സിജന്റെ അളവ് നിർണയിക്കുകയും, ക്രമീകരിക്കുകയും ചെയ്യുന്നതിന് മനുഷ്യ സഹായം ആവശ്യമില്ലാത്ത ഈ സംവിധാനം, ആരോഗ്യ പ്രവർത്തകരുടെ ജോലിഭാരം കുറയ്ക്കുകയും രോഗികളുമായി സമ്പർക്കത്തിൽ വരുന്നത് ഗണ്യമായി ഒഴിവാക്കുകയും ചെയ്യും.
ഈ സമ്പ്രദായത്തിന് രണ്ട് വകഭേദങ്ങൾ ഉണ്ട്. അടിസ്ഥാന പതിപ്പിൽ, SpO2 റീഡിംഗുകളെ അടിസ്ഥാനമാക്കി ഓക്സിജൻ പ്രവാഹം മനുഷ്യ സഹായത്താൽ നിയന്ത്രിക്കപ്പെടുന്നു. രണ്ടാമത്തെ ഇനത്തിൽ ഇലക്ട്രോണിക് നിയന്ത്രണ സംവിധാനമുള്ള ഓക്സിജൻ സിലിണ്ടർ ഓക്സിജന്റെ ഒഴുക്കിനെ യാന്ത്രികമായി നിയന്ത്രിക്കുന്നു.
ഓക്സികെയർ സംവിധാനവുമായി സംയോജിപ്പിച്ചിരിക്കുന്ന നോൺ-റീബ്രീത്തർ മാസ്കുകൾ ഓക്സിജന്റെ കാര്യക്ഷമമായ ഉപയോഗത്തിന് സഹായിക്കുകയും, 30-40% വരെ ഓക്സിജൻ ലാഭിക്കുകയും ചെയ്യുന്നു.വീടുകൾ, കോവിഡ് കെയർ സെന്ററുകൾ, ആശുപത്രികൾ എന്നിവിടങ്ങളിൽ ഓക്സി കെയർ സംവിധാനങ്ങൾ ഉപയോഗിക്കാം. ഓക്സി കെയർ സാങ്കേതികവിദ്യ ഡിആർഡിഒ ഇന്ത്യയിലെ നിരവധി വ്യവസായ സംരംഭങ്ങൾക്ക് കൈമാറിയിട്ടുണ്ട്, അത് വഴി ഓക്സികെയർ സംവിധാനങ്ങൾ കൂടുതലായി നിർമ്മിക്കാനാവും.
പ്രധാനമന്ത്രിയുടെ ഓഫീസ്
മുതിർന്ന അസമീസ് നടൻ നിപോൺ ഗോസ്വാമിയുടെ നിര്യാണത്തിൽ പ്രധാനമന്ത്രി അനുശോചിച്ചു
മുതിർന്ന അസമീസ് നടൻ നിപോൺ ഗോസ്വാമിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു :
"അസമീസ് ചലച്ചിത്ര വ്യവസായത്തിന് ഒരു മികച്ച സംഭാവന നൽകിയ ശ്രീ നിപോൺ ഗോസ്വാമിയുടെ നിര്യാണത്തിൽ ദുഖമുണ്ട്. അദ്ദേഹത്തിന്റെ വൈവിധ്യമാർന്ന സൃഷ്ടികൾ നിരവധി സിനിമാ പ്രേമികൾ സ്മരിക്കും. അദ്ദേഹത്തിന്റെ കുടുംബത്തിനും ആരാധകർക്കും അനുശോചനം. ഓം ശാന്തി: പ്രധാനമന്ത്രി നരേന്ദ്ര മോദി
മന്ത്രിസഭ
2019 - ലെ ആയുധങ്ങള്  ബില്ലിനുള്ളഔദ്യോഗികഭേദഗതികള് മന്ത്രിസഭ അംഗീകരിച്ചു
2019 ഡിസംബര് 9 ന് ലോക്സഭയില്അവതരിപ്പിച്ച് പാസാക്കിയ 2019 -ലെആയുധങ്ങള്  ബില്ലിനുള്ളഔദ്യോഗികഭേദഗതികള്ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെഅംഗീകാരം നല്കി.
ഗുണഫലങ്ങള് :
ആയുധങ്ങളുടെയും, വെടിക്കോപ്പുകളുടെയും അനധികൃത നിര്മ്മാണവും, വ്യാപാരവുംതടയുക, ലൈസന്സിംഗ് വ്യവസ്ഥകള് ക്രമപ്പെടുത്തുക, ഇന്നത്തെ കാലഘട്ടത്തിനനുസൃതമായസുരക്ഷ ആവശ്യങ്ങള് ഫലപ്രദമായികൈകാര്യംചെയ്യുകമുതലായവയാണ്ഇതിന്റെലക്ഷ്യം. അതേസമയം, നിയമാനുസൃത ലൈസന്സ് കൈവശംവയ്ക്കുന്നവര്ക്ക്അതിന്റെകാലാവധി ദീര്ഘിപ്പിക്കാനുംവ്യവസ്ഥയുണ്ട്.
കര്ശന ശിക്ഷാവ്യവസ്ഥകളും, ശക്തമായ നിയന്ത്രണ സംവിധാനങ്ങളുംഉറപ്പാക്കിക്കൊണ്ട്ആയുധങ്ങള് അനധികൃതമായികൈവശംവയ്ക്കുന്നത്തടയുന്നതിനും, നിയമാനുസൃത ലൈസന്സുകള്ക്ക് ഇലക്ട്രോണിക്രൂപത്തില്കൂടുതല്കാലദൈര്ഘ്യം അനുവദിക്കുന്നതിനുംലക്ഷ്യമിടുന്നതാണ്ഭേദഗതികള്.
(ND MRD
രാജ്യരക്ഷാ മന്ത്രാലയം
യുകെ, ഇറ്റലി എന്നീ രാജ്യങ്ങൾ സന്ദർശിക്കാൻ കരസേനാ മേധാവി പുറപ്പെട്ടു
ന്യൂ ഡൽഹി, ജൂലൈ 4, 2021
2021 ജൂലൈ 5 മുതൽ 8 വരെ യുകെ, ഇറ്റലി എന്നീ രാജ്യങ്ങൾ സന്ദർശിക്കാൻ കരസേനാ മേധാവി  ജനറൽ എം. എം. നരവനെ പുറപ്പെട്ടു. 4 ദിവസം നീളുന്ന തന്റെ സന്ദർശനത്തിനിടെ ഈ രാജ്യങ്ങളിലെ സേനാമേധാവിമാർ, മുതിർന്ന സൈനിക ഉദ്യോഗസ്ഥർ എന്നിവരുമായി ഇന്ത്യയുടെ പ്രതിരോധ സഹകരണം വർധിപ്പിക്കുന്നത് ലക്ഷ്യമിട്ടുള്ള ചർച്ചകളിൽ അദ്ദേഹം പങ്കെടുക്കും.
2021 ജൂലൈ 5, 6 എന്നീ രണ്ട് ദിവസങ്ങളിലായാണ് അദ്ദേഹം യുണൈറ്റഡ് കിങ്ഡം സന്ദർശിക്കാൻ പദ്ധതിയിട്ടിരിക്കുന്നത്. പ്രതിരോധ സെക്രട്ടറി, ഡിഫെൻസ് സ്റ്റാഫ് മേധാവി, ജനറൽ സ്റ്റാഫ് മേധാവി, മറ്റു വിശിഷ്ട വ്യക്തികൾ എന്നിവരുമായി കരസേനാ മേധാവി ചർച്ചകൾ നടത്തും. വിവിധ സേനകളെ സന്ദർശിക്കുന്ന അദ്ദേഹം പരസ്പര താല്പര്യമുള്ള വിഷയനങ്ങൾ സംബന്ധിച്ച ആശയങ്ങൾ കൈമാറും.
തന്റെ സന്ദർശനത്തിന്റെ രണ്ടാംപാദത്തിൽ  ഇറ്റലിയിൽ എത്തുന്ന അദ്ദേഹം ചീഫ് ഓഫ് ഡിഫൻസ് സ്റ്റാഫ്, ഇറ്റാലിയൻ കരസേന ചീഫ് ഓഫ് സ്റ്റാഫ് എന്നിവരുമായി പ്രധാന ചർച്ചകൾ നടത്തും. കൂടാതെ, പ്രധാന പട്ടണങ്ങളിൽ ഒന്നായ കസിനോയിലെ ഇന്ത്യൻ സേന സ്മാരകം സേനാമേധാവി ഉദ്ഘാടനം ചെയ്യും. റോമിലെ ചെക്കിങ്ങോളയിലെ ഇറ്റാലിയൻ കരസേനയുടെ കൗണ്ടർ ഐഇഡി സെന്റർ ഓഫ് എക്സലൻസിലും അദ്ദേഹം സന്ദർശനം നടത്തും.
(Visitor Counter : 145
രാഷ്ട്രപതിയുടെ കാര്യാലയം
ഇന്ത്യൻ രാഷ്ട്രപതി ശ്രീമതി ദ്രൗപദി മുർമു INS ദ്രോണാചാര്യയ്ക്ക് പ്രസിഡന്റ്സ് കളര് സമ്മാനിച്ചു
ന്യൂ ഡൽഹി: മാർച്ച് 16, 2023
ഇന്ത്യൻ രാഷ്ട്രപതി ശ്രീമതി ദ്രൗപദി മുർമു INS ദ്രോണാചാര്യയ്ക്ക് പ്രസിഡന്റ്സ് കളര് ഇന്ന്  കൊച്ചിയിൽ സമ്മാനിച്ചു.
ഇന്ത്യയുടെ തന്ത്രപരവും സൈനികവും സാമ്പത്തികവും വാണിജ്യപരവുമായ താത്പര്യങ്ങളിൽ സമുദ്രശക്തി നിർണായകമാണെന്ന് രാഷ്ട്രപതി അഭിപ്രായപ്പെട്ടു. നീണ്ട തീരപ്രദേശവും ദ്വീപ് സമൂഹങ്ങളും ഗണ്യമായ കടൽയാത്രികരുമുള്ള അഞ്ചാമത്തെ വലിയ ആഗോള സമ്പദ്വ്യവസ്ഥയായ ഇന്ത്യ പോലൊരു രാജ്യത്തെ സംബന്ധിച്ചിടത്തോളം ശക്തവും ആധുനികവുമായ നാവികസേനയ്ക്ക് അത്യധികം പ്രാധാന്യമുണ്ട്. കഴിഞ്ഞ 75 വർഷമായി, യുദ്ധസജ്ജവും ബഹുമുഖവും വൈദഗ്ദ്ധ്യമുള്ളതുമായ നാവികസേന നമ്മുടെ എതിരാളികളെ ചെറുക്കുകയും സമുദ്ര താത്പര്യങ്ങൾ സംരക്ഷിക്കുകയും സാമൂഹിക-സാമ്പത്തിക വളർച്ച സുഗമമാക്കുന്നതിന് സമാധാനാന്തരീക്ഷം സൃഷ്ടിക്കാൻ സാഹചര്യമൊരുക്കുകയും ചെയ്തു. നമ്മുടെ സമുദ്രാതിർത്തികൾ സംരക്ഷിക്കുന്നതിലും നമ്മുടെ വ്യാപാര പാതകൾ സുരക്ഷിതമാക്കുന്നതിലും ദുരന്തസമയത്ത് സഹായം എത്തിക്കുന്നതിലും ഇന്ത്യൻ നാവികസേന പ്രകടമാക്കുന്ന പ്രതിബദ്ധതയിൽ രാജ്യം അഭിമാനിക്കുന്നു എന്നും രാഷ്ട്രപതി പറഞ്ഞു.
ഇന്ത്യൻ മഹാസമുദ്ര മേഖലയിലുടനീളം ദൗത്യ-സജ്ജവും പ്രതികരണ സജ്ജവുമായ ഒരു സേന എന്ന നിലയിൽ ഇന്ത്യൻ നാവികസേന ഗണ്യമായ ശേഷി കാലക്രമേണ വികസിപ്പിച്ചെടുത്തിട്ടുണ്ട്. കൂടാതെ നമ്മുടെ സമുദ്ര അയൽപക്കത്തെ ആകസ്മിക സംഭവങ്ങളോടുള്ള 'ദ്രുത പ്രതികരണത്തിനും' നമ്മുടെ സമുദ്ര താത്പര്യങ്ങൾ സംരക്ഷിക്കാനും രാജ്യം നാവികസേനയെ ഉറ്റുനോക്കുന്നു എന്നും ശ്രീമതി ദ്രൗപദി മുർമു പറഞ്ഞു.
ഐഎൻഎസ് ദ്രോണാചാര്യയ്ക്ക് പ്രസിഡന്റ്സ് കളര് സമ്മാനിക്കുന്ന ചടങ്ങിന് തൊട്ടുമുമ്പ് ഐഎൻഎസ് വിക്രാന്ത് സന്ദർശനത്തെക്കുറിച്ച് സംസാരിച്ച രാഷ്ട്രപതി, തദ്ദേശീയമായി നിർമ്മിച്ച ഐഎൻഎസ് വിക്രാന്ത് ആത്മനിർഭര ഭാരതത്തിന്റെ ഉജ്ജ്വല ഉദാഹരണമാണെന്ന് അഭിപ്രായപ്പെട്ടു. തദ്ദേശീയ സാങ്കേതികവിദ്യ ഉപയോഗിച്ച് ഒരു വിമാനവാഹിനിക്കപ്പൽ നിർമ്മിക്കാൻ ശേഷിയുള്ള ചുരുക്കം ചില രാജ്യങ്ങളിൽ ഒന്നാണ് ഇന്ത്യ. മുഴുവൻ നാവിക സേനാംഗങ്ങളെയും കൊച്ചിൻ ഷിപ്പ്യാർഡ് ലിമിറ്റഡിനെയും INS വിക്രാന്ത് യാഥാർത്ഥ്യമാക്കുന്നതിൽ സഹകരിച്ച എല്ലാവരെയും അഭിനന്ദിക്കുന്നു എന്നും ശ്രീമതി ദ്രൗപദി മുർമു പറഞ്ഞു. അർപ്പണബോധത്തോടെയും അതുല്യമായും രാജ്യത്തെ സേവിക്കുന്ന ഇന്ത്യൻ നാവികസേനയിലെ ധീരരായ സ്ത്രീപുരുഷ സേനാംഗങ്ങളിൽ അഭിമാനിക്കുന്നു എന്നും അവർ കൂട്ടിച്ചേർത്തു.
ധനകാര്യ മന്ത്രാലയം
ഡിജിറ്റല് ഇടപാടുകള്ക്കുള്ള ജി.എസ്.റ്റി. നിരക്കിലെ മാറ്റവും, പഞ്ചസാര ചുങ്കവും ജി.എസ്.റ്റി. കൗണ്സില് ചര്ച്ച ചെയ്തു
ന്യൂഡല്ഹിയില് ഇന്ന് ചേര്ന്ന 27-ാമത് ജി.എസ്.റ്റി. കൗണ്സില് യോഗം ഡിജിറ്റല് പണമിടപാടിനുള്ള ജി.എസ്.റ്റി. നിരക്കില് രണ്ട് ശതമാനത്തിന്റെ ഇളവനുവദിക്കണമെന്ന നിര്ദ്ദേശം വിശദമായി ചര്ച്ച ചെയ്തു. ഇന്നത്തെ ചര്ച്ചയില് ഉയര്ന്ന നിര്ദ്ദേശത്തിന്റെ അടിസ്ഥാനത്തില് ശുപാര്ശകള് സമര്പ്പിക്കാന് സംസ്ഥാന മന്ത്രിമാരുടെ ഒരു സമിതിയെ നിയോഗിക്കാന് തീരുമാനിച്ചു.
നടപ്പ് സീസണിലെ പഞ്ചസാരയുടെ റെക്കോര്ഡ് ഉല്പ്പാദനം, തുടര്ന്നുള്ള പഞ്ചസാരയുടെ വിലയിടിവ്, കരിമ്പ് കര്ഷകര്ക്കുള്ള കുടിശിക എന്നിവ കണക്കിലെടുത്ത് പഞ്ചസാര ചുങ്കം ഏര്പ്പെടുത്താനും എഥനോളിന്റെ ജിഎസ്.റ്റി. നിരക്ക് കുറയ്ക്കാനുമുള്ള നിര്ദ്ദേശവും ജി.എസ്.റ്റി. കൗണ്സില് വിശദമായി ചര്ച്ച ചെയ്തു. ഇത് സംബന്ധിച്ച ശുപാര്ശകള് രണ്ട് ആഴ്ചയ്ക്കുള്ളില് സമര്പ്പിക്കാന് സംസ്ഥാന മന്ത്രിമാരുടെ ഒരു സമിതിയെ നിയോഗിക്കാനും ധാരണയായി.
(ND/MRD
പ്രധാനമന്ത്രിയുടെ ഓഫീസ്
മൻ കി ബാത്തിനായുള്ള ആശയങ്ങൾ പങ്കിടാൻ പ്രധാനമന്ത്രി ജനങ്ങളെ ക്ഷണിച്ചു
2022 ഡിസംബർ 25 ന് രാവിലെ 11 മണിക്ക് പ്രക്ഷേപണം ചെയ്യുന്ന മൻ കി ബാത്തിന്റെ അടുത്ത ലക്കത്തിലേയ്ക്ക് തങ്ങളുടെ ആശയങ്ങൾ പങ്കിടാൻ പ്രധാനമന്ത്രി ശ്രീ നരേന്ദ്ര മോദിജനങ്ങളെ ക്ഷണിച്ചു. NaMo App, MyGov എന്നിവയിൽ എഴുതാനോ 1800-11-7800 എന്ന നമ്പറിൽ തങ്ങളുടെ സന്ദേശം രേഖപ്പെടുത്താനോ ശ്രീ മോദി ജനങ്ങളോട് അഭ്യർത്ഥിച്ചു.
MyGov ന്റെ ക്ഷണം പങ്കിട്ടുകൊണ്ട് പ്രധാനമന്ത്രി ട്വീറ്റ് ചെയ്തു;
"2022-ലെ അവസാന മൻ കി ബാത്ത് ഈ മാസം 25-ന് നടക്കും. പരിപാടിയിലേക്കുള്ള നിങ്ങളുടെ ആശയങ്ങൾ സ്വീകരിക്കാൻ ഞാൻ ആകാംക്ഷയിലാണ്. NaMo App, MyGov-ൽ എഴുതാനോ 1800-11-7800 എന്ന നമ്പറിൽ നിങ്ങളുടെ സന്ദേശം റെക്കോർഡ് ചെയ്യാനോ ഞാൻ നിങ്ങളോട് അഭ്യർത്ഥിക്കുന്നു.".
വാണിജ്യ വ്യവസായ മന്ത്രാലയം
കോവിഡ് 19: പ്രതിസന്ധി നേരിടാന് പെട്രോളിയം & എക്സ്പ്ലോസീവ്സ് സേഫ്റ്റി ഓര്ഗനൈസേഷന് വിവിധ നടപടികള് സ്വീകരിച്ചു
കോവിഡ് 19 ലോക് ഡൗണിന്റെ സാഹചര്യത്തിലും ആശുപത്രികളിലും മറ്റ് ആരോഗ്യ പരിരക്ഷാ സജ്ജീകരണങ്ങളിലും തടസ്സമില്ലാത്ത ഓക്സിജന് വിതരണം ഉറപ്പാക്കുന്നതിന് വാണിജ്യ, വ്യവസായ മന്ത്രാലയത്തിനു കീഴിലുള്ള പെട്രോളിയം& എക്സ്പ്ലോസീവ് സേഫ്റ്റി ഓര്ഗനൈസേഷന്  വിവിധ നടപടികള് സ്വീകരിച്ചു. പെട്രോളിയം, എക്സ്പ്ലോസീവ്സ്, ഫയര് വര്ക്ക്സ്, ഇന്ഡസ്ട്രിയല് ഗ്യാസ് എന്നീ മേഖലകളുമായി ബന്ധപ്പെട്ട പ്രശ്നങ്ങളും നേരിടാന് നടപടികളെടുത്തു.
മെഡിക്കല് ഓക്സിജന് സംഭരിക്കുന്നതിനും ആവശ്യമുള്ള സ്ഥലങ്ങളില് എത്തിക്കുന്നതിനുള്ള ഗതാഗത സൗൗകര്യം ഉറപ്പാക്കുന്നതിനുമുള്ള ലൈസന്സ് നല്കുന്നുവെന്ന് ഉറപ്പാക്കാന് തങ്ങളുടെ യൂണിറ്റുകള്ക്ക് പി.ഇ.എസ്.ഒ നിര്ദേശം നല്കി. മെഡിക്കല് ഓക്സിജന് തടസ്സങ്ങളില്ലാതെ ഉല്പ്പാദിപ്പിക്കാനും എത്തിക്കാനും അനുവദിക്കണമെന്ന് കേന്ദ്ര ആഭ്യന്തര മന്ത്രാലയം മാര്ച്ച് 24ന് പുറപ്പെടുവിച്ച ഉത്തരവിന്റെ അടിസ്ഥാനത്തില് ആവശ്യമായ നടപടികള്ക്ക് സംസ്ഥാന ആഭ്യന്തര പ്രി്ന്സിപ്പല് സെക്രട്ടറിമാര്ക്ക് നിര്ദേശം നല്കിയിട്ടുണ്ട്.
2020 മാര്ച്ച് 31ന് അവസാനിക്കുന്ന ഓക്സിജനും മറ്റു വാതകങ്ങളും കൊണ്ടുപോകുന്നതിനുള്ള ലൈസന്സിന്റെ കാലാവധി 2020 ജൂണ് 30 വരെ നീട്ടി.
2020 മാര്ച്ച് 31നു അവസാനിക്കുന്ന, എക്സ്പ്ലോസീവുകളും ഫയര്വര്ക്കുകളും സംഭരിക്കുന്നതിനും വില്ക്കുന്നതിനുമുള്ള ലൈസന്സ് കാലാവധി 2020 സെപ്റ്റംബര് 30 വരെ നീട്ടി നല്കി. പുതുക്കല് വൈകുന്നതിന് പിഴ ഈടാക്കില്ല.
കംപ്രസ്ഡ് ഓക്സിജന്, സി.എന്.ജി, എല്.പി.ജി, മറ്റു വാതകങ്ങള് എന്നിവ സംഭരിക്കുന്ന സിലിണ്ടറുകള് നിര്ബന്ധിത ഹൈഡ്രോ പരിശോധനയ്ക്കു വിധേയമാക്കാനുള്ള കാലാവധി മാര്ച്ച് 31ല് നിന്ന് ജൂണ് 30ലേക്കു നീട്ടി. ഓക്സിജന്, എല്പിജി, മറ്റു വാതകങ്ങള് എന്നിവയുടെ സംഭരണത്തിനും ഗതാഗതത്തിനുമുള്ള വാഹനങ്ങള്ക്ക് മാര്ച്ച് 15നും ജൂണ് 30നും മധ്യേ നടത്തേണ്ട സേഫ്റ്റി റിലീഫ് വാള്വ്, ഹൈഡ്രോ ടെസ്റ്റിംഗ് പരിശോധനകള് ജൂണ് 30 നകം നടത്തിയാല് മതി.
AM/MRD
(Visitor Counter : 173
പ്രത്യേക സേവനങ്ങളും ഫീച്ചറുകളും
പ്രക്ഷേപണ, ദൃശ്യ-ശ്രാവ്യ ടെക്നീഷ്യൻമാർ/സിനി വർക്കർമാർ തുടങ്ങിയവർക്കായി ഇ-ശ്രം പോർട്ടൽ രജിസ്ട്രേഷൻ ക്യാമ്പ്
കേന്ദ്ര തൊഴിൽ മന്ത്രാലയത്തിന് കീഴിലുള്ള തിരുവനന്തപുരത്തെ വെൽഫെയർ ആൻഡ് സെസ് കമ്മീഷണറുടെ ഓഫീസ് സംഘടിപ്പിക്കുന്ന പ്രക്ഷേപണ, ദൃശ്യ-ശ്രാവ്യ ടെക്നീഷ്യൻമാർ/സിനി വർക്കർമാർ എന്നിവർക്കായി ഇ-ശ്രം പോർട്ടൽ രജിസ്ട്രേഷൻ ക്യാമ്പ് സംഘടിപ്പിക്കുന്നു. നാളെ  രാവിലെ 10 മണിക്ക് തിരുവനന്തപുരം തൈക്കാട് ഭാരത് ഭവനിൽ നടക്കുന്ന ചടങ്ങിൽ ശ്രീ സുരേഷ് ഗോപി എം പി ഉദ്ഘാടനം ചെയ്യും. വെല്ഫെയര് ആൻഡ് സെസ് കമ്മീഷണർ ഡോ. യൂജിൻ ഗോമസ് അധ്യക്ഷത വഹിക്കും പ്രക്ഷേപണ, ഓഡിയോ വിഷ്വൽ ടെക്നീഷ്യൻ/സിനി വർക്കർമാർ എന്നിവർക്കും , അസംഘടിത മേഖലയിലെ തൊഴിലാളികൾക്കും ഇ-ശ്രം പോർട്ടലിൽ രജിസ്റ്റർ ചെയ്യുന്നതിന് സൗകര്യമുണ്ടായിരിക്കും.
രാഷ്ട്രപതിയുടെ കാര്യാലയം
വളർന്നുവരുന്ന ഇന്ത്യ-നെതർലൻഡ് ഉഭയകക്ഷി ബന്ധത്തിന്റെ നെടുംതൂണാണ് അവിടുത്തെ ഇന്ത്യൻ സമൂഹം: രാഷ്ട്രപതി കോവിന്ദ്
ന്യൂ ഡൽഹി: ഏപ്രിൽ 7 , 2022
വളർന്നുവരുന്ന ഇന്ത്യ-നെതർലൻഡ് ഉഭയകക്ഷി ബന്ധത്തിന്റെ ഏറ്റവും പ്രധാനപ്പെട്ട ഘടകമാണ് നെതർലാൻഡിലെ ഇന്ത്യൻ സമൂഹമെന്നും ഇന്ത്യയ്ക്കും നെതർലൻഡിനും മാത്രമല്ല, ഇന്ത്യയ്ക്കും യൂറോപ്പിനുമിടയിലും ഒരു പാലമായി ഈ സമൂഹം വർത്തിക്കുന്നതായും രാഷ്ട്രപതി ശ്രീ രാം നാഥ് കോവിന്ദ് പറഞ്ഞു. നെതർലൻഡ്സിലെ ഇന്ത്യൻ അംബാസഡർ ശ്രീമതി റീനത്ത് സന്ധു ഇന്നലെ വൈകുന്നേരം  ആംസ്റ്റർഡാമിൽ നൽകിയ സ്വീകരണത്തിൽ ഇന്ത്യൻ സമൂഹത്തെ അഭിസംബോധന ചെയ്യുകയായിരുന്നു അദ്ദേഹം. 200,000-ത്തിലധികം ഹിന്ദുസ്ഥാനി-സുരിനാമി സമുദായ അംഗങ്ങളും 60,000-ലധികം ഇന്ത്യൻ പ്രൊഫഷണലുകളും വിദ്യാർത്ഥികളും ഉള്ള നെതർലാൻഡിലെ ഇന്ത്യൻ സമൂഹം യൂറോപ്പിലെ തന്നെ ഏറ്റവും വലുതാണെന്ന് അദ്ദേഹം പറഞ്ഞു
സംരംഭകർ, ഡോക്ടർമാർ, ബാങ്കിങ് വിദഗ്ധർ , സാങ്കേതിക വിദഗ്ധർ എന്നീ നിലകളിൽ ഇന്ത്യൻ പ്രൊഫഷണലുകൾ ഡച്ച് സമൂഹത്തിനും സമ്പദ്വ്യവസ്ഥയ്ക്കും ആഗോള സമൂഹത്തിനും വലിയ സംഭാവന നൽകുന്നുണ്ടെന്ന് രാഷ്ട്രപതി ചൂണ്ടിക്കാട്ടി. ഇന്ത്യയുടെ പരിവർത്തന യാത്രയിൽ ചേരാനും അവരുടെതായ ആശയങ്ങളും വ്യാപാര മാതൃകകളും നിക്ഷേപവും സംഭാവന ചെയ്യാനും രാഷ്ട്രപതി ഇന്ത്യൻ സമൂഹത്തിലെ അംഗങ്ങളോട് ആവശ്യപ്പെട്ടു.
കഴിഞ്ഞ ഏഴര പതിറ്റാണ്ടിനിടെ ഇന്ത്യയും നെതർലൻഡും തമ്മിലുള്ള ഉഭയകക്ഷി വ്യാപാരവും നിക്ഷേപവും ശ്രദ്ധേയമായ രീതിയിൽ വളർന്നതായി രാഷ്ട്രപതി പറഞ്ഞു. ഇപ്പോൾ ഇന്ത്യയിലെ മൂന്നാമത്തെ വലിയ നിക്ഷേപകരാണ് നെതർലൻഡ്സ്. അതുപോലെ, നെതർലൻഡിലെ ഏറ്റവും മികച്ച നിക്ഷേപകരിൽ ഒന്നായി ഇന്ത്യയും ഉയർന്നുവരുന്നു. ജല പരിപാലനത്തിലും ശാസ്ത്രീയ അറിവിലും നെതർലാൻഡ്സ് ഒരു മുൻനിര രാജ്യമാണ്. ഈ മേഖലയിൽ നിരവധി പദ്ധതികൾ നടപ്പിലാക്കുന്നതിന് ഇരുപക്ഷവും ഒരുമിച്ച് പ്രവർത്തിക്കുന്നു. കൃഷി, ആരോഗ്യം, തുറമുഖം, കപ്പൽ ഗതാഗതം, ശാസ്ത്ര സാങ്കേതിക വിദ്യ, ഉന്നത വിദ്യാഭ്യാസം, നഗര വികസനം എന്നീ മേഖലകളിൽ സഹകരിക്കാൻ പദ്ധതിയുണ്ട്
ഇന്ന് , തുർക്ക്മെനിസ്ഥാനിലെയും നെതർലാൻഡിലെയും ദ്വി രാഷ്ട്ര സന്ദർശനം പൂർത്തിയാക്കിയ ശേഷം രാഷ്ട്രപതി ന്യൂഡൽഹിയിലേക്ക് പുറപ്പെടും.
രാഷ്ട്രപതിയുടെ പ്രസംഗം കാണാൻ ഇവിടെ ക്ലിക്ക് ചെയ്യുക
IE/SKY
(Visitor Counter : 99
പ്രധാനമന്ത്രിയുടെ ഓഫീസ്
ഉപരാഷ്ട്രപതിയായി സത്യപ്രതിജ്ഞ ചെയ്ത ശ്രീ ജഗ്ദീപ് ധൻഖറിനെ പ്രധാനമന്ത്രി അഭിനന്ദിച്ചു
ഇന്ത്യയുടെ ഉപരാഷ്ട്രപതിയായി സത്യപ്രതിജ്ഞ ചെയ്ത ശ്രീ ജഗ്ദീപ് ധൻഖറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ശ്രീ ജഗ്ദീപ് ധൻഖർ ജിയുടെ സത്യപ്രതിജ്ഞാ ചടങ്ങിൽ പങ്കെടുത്തു. ഇന്ത്യയുടെ ഉപരാഷ്ട്രപതിയായതിൽ ഞാൻ അദ്ദേഹത്തെ അഭിനന്ദിക്കുകയും ഫലപ്രദമായ ഒരു ഭരണകാലത്തിന് അദ്ദേഹത്തിന് ആശംസകൾ നേരുകയും ചെയ്യുന്നു.